**OZNÁMENIE**

**o možnosti predkladania žiadostí na zapojenie sa do NP Rozvoj výkonu opatrení sociálnoprávnej ochrany detí a sociálnej kurately II.**

**Ústredie práce, sociálnych vecí a rodiny**

zverejňuje

**OZNÁMENIE**

**o možnosti predkladania žiadostí na zapojenie sa do Národného projektu Rozvoj výkonu opatrení sociálnoprávnej ochrany detí a sociálnej kurately**

**Číslo oznámenia:  1.**

**Dátum zverejnenia oznámenia: 13.12.2023**

**Dátum uzavretia oznámenia: 15.12.2023**

**Schválil:    PhDr. Peter Ormandy, MSc.**

*generálny riaditeľ*

1. **Formálne náležitosti oznámenia**

**1.1 Základné informácie o projekte**

**Názov projektu:** Rozvoj výkonu opatrení sociálnoprávnej ochrany detí

 sociálnej kurately II.

**Operačný program:** ProgramSlovensko

**Priorita (číslo a názov):** 4P5 Aktívne začlenenie a dostupné služby

**Špecifický cieľ ESO4.11.**:                            Zlepšovanie rovného a včasného prístupu ku kvalitným, udržateľným a cenovo dostupným službám vrátane služieb, ktoré podporujú prístup k bývaniu a individualizovanú starostlivosť vrátane zdravotnej starostlivosti; modernizácia systémov sociálnej ochrany, vrátane podpory prístupu k sociálnej ochrane, s osobitným zameraním na deti a znevýhodnené skupiny; zlepšovanie prístupnosti, a to aj pre osoby so zdravotným postihnutím, účinnosti a odolnosti systémov zdravotnej starostlivosti a služieb dlhodobej starostlivosti (ESF+)

**Fond EÚ:** Európsky sociálny fond+

**Miesto realizácie projektu:** celé územie Slovenskej republiky

**Prijímateľ projektu:** Ústredie práce, sociálnych vecí a rodiny (ďalej len „Ústredie“)

Oznámenie o možnosti zapojiť sa do NP Rozvoj výkonu opatrení sociálnoprávnej ochrany detí sociálnej kurately II. (ďalej len „NP RVOSPO“) sa týka akcie č. 2. Rozširovanie a skvalitňovanie metód práce s dieťaťom a jeho rodičmi/inými osobami v CDR (ďalej len „Hlavná akcia č. 2.“)

**1.2 Cieľ projektu a oprávnené spolupracujúce subjekty žiadajúce o zapojenie sa do Hlavnej akcie č. 2.**

V rámci tohto Oznámenia sú oprávnenými spolupracujúcimi subjektami Centrá pre deti a rodiny (ďalej len „CDR“), ktoré sú zriadené na účel vykonávania opatrení podľa § 45 a nasl. Zákona č. 305/2005 Z.z

**Cieľom NP RVOSPO** je poskytnutie odbornej pomoci dieťaťu v núdzi, pomoc a podpora dieťaťa a jeho rodiny a zároveň predchádzanie vyňatiu dieťaťa z rodiny a dieťaťu umiestenému v zariadeniach SPOD a SK a jeho rodine uľahčiť návrat do rodinného prostredia. Táto pomoc a podpora bude poskytovaná v  CDR.

**Spolupracujúci subjekt (CDR)** plní stanovené úlohy podľa zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov. Činnosť spolupracujúceho subjektu bude úzko súvisieť dosiahnutím cieľa NP RVOSPO a hlavnej akcie č. 2.

**1.3 Oprávnené obdobie pre výdavky v rámci Hlavnej akcie č. 2.**

**Časové obdobie:** 01/2024 – 12/2026 (36 mesiacov)

**1.4 Financovanie Hlavnej akcie č. 2.**

Finančné prostriedky určené na financovanie transferov tretích subjektov zapojených do NP RVOSPO v rámci Hlavnej akcie č. 2. sú alokované vo výške 24 197 292,00 EUR.

**Cieľom NP RVOSPO** je poskytnutie odbornej pomoci dieťaťu v núdzi, pomoc a podpora dieťaťa a jeho rodiny a zároveň predchádzanie vyňatiu dieťaťa z rodiny. Dieťaťu umiestenému v zariadeniach SPOD a SK a jeho rodine uľahčiť návrat do rodinného prostredia. Táto pomoc a podpora bude poskytovaná v CDR.

**Pri čerpaní finančných prostriedkov z NP je subjekt povinný postupovať v zmysle § 89, ods.5, písm. e) zákona č. 305/2005 Z. z. a transparentne preukázať, že pri financovaní z viacerých zdrojov nedochádza k zdvojenému financovaniu.**

Spolupracujúci subjekt sa zaväzuje, **že nebude požadovať a neprijme dotáciu, príspevok, grant alebo inú formu pomoci na realizáciu aktivít NP RVOSPO, na ktorú je poskytovaný nenávratný finančný príspevok** (ďalej len „NFP“) v zmysle Zmluvy o poskytnutí NFP, ktorá by predstavovala dvojité financovanie alebo spolufinancovanie tých istých výdavkov zo zdrojov iných rozpočtových kapitol štátneho rozpočtu SR, štátnych fondov, z iných verejných zdrojov alebo zdrojov EÚ. Porušenie povinností podľa prvej vety je podstatným porušením Zmluvy o poskytnutí NFP, v dôsledku ktorého je spolupracujúci subjekt povinný vrátiť NFP alebo jeho časť podľa čl. 18 VZP.

**1.5 Oprávnená cieľová skupina národného projektu**

* deti, plnoleté fyzické osoby, pre ktoré sa vykonávajú opatrenia SPOD a SK,

**1.6 Oprávnené územie**

* Bratislavský kraj
* Trnavský kraj
* Trenčiansky kraj
* Nitriansky kraj
* Žilinský kraj
* Banskobystrický kraj
* Prešovský kraj
* Košický kraj
1. **Oprávnené akcie na NP RVOSPO**

**Hlavná akcia č. 2** je zameraná na rozširovanie a skvalitňovanie metód práce s dieťaťom a jeho rodičmi/inými osobami v CDR, t. j. podporu zlepšovania podmienok na vykonávanie opatrení SPOD a SK terénnou, ambulantnou a pobytovou formou v CDR. Okrem výkonu opatrení SPOD a SK v CDR terénnou formou (v rámci ktorej je cieľom okrem iných opatrení etablovať aj podporu rodín odborným sprevádzaním) sa Hlavná akcia č. 2 zameriava rozvoj opatrení SPOD a SK zlepšujúcich kvalitu výkonu pobytovou formou, konkrétne zlepšovaním podmienok pre výkon odborných tímov CDR.

Hlavná akcia č. 2. bude realizovaná prostredníctvom nasledovných podakcií:

**2.1. Rozvoj výkonu opatrení SPOD a SK terénnou, ambulantnou a pobytovou formou**

Podakcia 2.1 bude realizovaná prostredníctvom zlepšovania podmienok na vykonávanie opatrení SPOD a SK v CDR a výkonom opatrení SPOD a SK pre cieľové skupiny NP, a prispieva k zníženiu percentuálneho podielu detí umiestnených mimo rodinného prostredia.

Z dôvodu zabezpečenia dostupnosti a profesionálneho poskytovania pomoci deťom a ich rodinám; ako aj potreby rozvoja vykonávania opatrení SPOD a SK v CDR bude prostredníctvom zamestnancov/zamestnankýň podporený výkon opatrení SPOD a SK, konkrétne:

* 240 zamestnancov/zamestnankýň vykonávajúcich opatrenia SPOD a SK v CDR, ktoré vykonáva opatrenia terénnou a ambulantnou formou (z toho 96 psychológov/psychologičiek a 144 sociálnych pracovníkov/pracovníčok alebo asistentov/asistentiek sociálnej práce) a
* 63 zamestnancov/zamestnankýň (z toho 27 sociálnych pracovníkov/pracovníčok a 36 psychológov/psychologičiek/ špeciálnych pedagógov/pedagogičiek/ liečebných pedagógov/pedagogičiek/sociálnych pedagógov/pedagogičiek) vykonávajúcich opatrenia SPOD a SK v CDR, ktoré vykonáva opatrenia pobytovou formou.

Spolupracujúci subjekt (CDR) sa môže do realizácie podakcie 2.1 NP RVOSPO zapojiť prostredníctvom vytvorenia týchto pracovných pozícií:

* Sociálny pracovník
* Asistent sociálnej práce
* Psychológ
* Liečebný pedagóg
* Špeciálny pedagóg
* Sociálny pedagóg

Hlavné úlohy pre pozíciu **Sociálny pracovník – ambulantná alebo terénna forma**

Vykonávanie sociálnej práce so zameraním na prácu s dieťaťom a jeho rodinou počas výkonu opatrení SPOD a SK v centre pre deti a rodiny (ďalej len „centrum“) na základe plánu sociálnej práce s dieťaťom a jeho rodinou, ktorý je vypracovaný v spolupráci s úradom práce sociálnych vecí a rodiny.

Kvalifikačné predpoklady:

* VŠ II. stupňa, podľa zákona č. 219/2014 Z. z. o sociálnej práci a o podmienkach na výkon niektorých odborných činností v oblasti sociálnych vecí a rodiny a o zmene a doplnení niektorých zákonov (vrátane prechodných ustanovení)
* prax je výhodou
* výhodou je ovládanie iného ako úradného jazyka, ktorý sa bude definovať podľa regiónu (maďarský, rómsky, rusínsky a pod.).

Hlavné úlohy pre pozíciu **Asistent sociálnej práce - ambulantná alebo terénna forma**

Vykonávanie sociálnej práce so zameraním na prácu s dieťaťom a jeho rodinou počas výkonu opatrení SPOD a SK v centre pre deti a rodiny (ďalej len „centrum“) na základe plánu sociálnej práce s dieťaťom a jeho rodinou, ktorý je vypracovaný v spolupráci s úradom práce sociálnych vecí a rodiny.

Kvalifikačné predpoklady:

* VŠ I. stupňa, podľa zákona č. 219/2014 Z. z. o sociálnej práci a o podmienkach na výkon niektorých odborných činností v oblasti sociálnych vecí a rodiny a o zmene a doplnení niektorých zákonov (vrátane prechodných ustanovení)
* prax je výhodou
* výhodou je ovládanie iného ako úradného jazyka, ktorý sa bude definovať podľa regiónu (maďarský, rómsky, rusínsky a pod.) a vodičské oprávnenie skupiny B.

Hlavné úlohy pre pozíciu **Psychológ - ambulantná alebo terénna forma**

Odborná činnosť so zameraním na prácu s dieťaťom a jeho rodinou počas výkonu opatrení SPOD a SK v centre pre deti a rodiny (ďalej len „centrum“) na základe plánu sociálnej práce s dieťaťom a jeho rodinou, ktorý je vypracovaný v spolupráci s úradom práce sociálnych vecí a rodiny.

Kvalifikačné predpoklady:

* VŠ II. stupňa, študijný odbor psychológia (jednoodborové štúdium)
* prax je výhodou
* výhodou je ovládanie iného ako úradného jazyka, ktorý sa bude definovať podľa regiónu (maďarský, rómsky, rusínsky a pod.).

Hlavné úlohy pre pozíciu **Sociálny pracovník – pobytová forma**

Vykonávanie sociálnej práce so zameraním na prácu s dieťaťom a jeho rodinou počas výkonu opatrení SPOD a SK v centre pre deti a rodiny (ďalej len „centrum“) na základe plánu sociálnej práce s dieťaťom a jeho rodinou, ktorý je vypracovaný v spolupráci s úradom práce sociálnych vecí a rodiny.

Kvalifikačné predpoklady:

* VŠ II. stupňa, podľa zákona č. 219/2014 Z. z. o sociálnej práci a o podmienkach na výkon niektorých odborných činností v oblasti sociálnych vecí a rodiny a o zmene a doplnení niektorých zákonov (vrátane prechodných ustanovení)
* prax je výhodou
* výhodou je ovládanie iného ako úradného jazyka, ktorý sa bude definovať podľa regiónu (maďarský, rómsky, rusínsky a pod.) a vodičské oprávnenie skupiny B.

Hlavné úlohy pre pozíciu **Psychológ – pobytová forma**

Odborná činnosť so zameraním na prácu s dieťaťom a jeho rodinou počas výkonu opatrení SPOD a SK v centre pre deti a rodiny na základe plánu sociálnej práce s dieťaťom a jeho rodinou, ktorý je vypracovaný v spolupráci s úradom práce sociálnych vecí a rodiny.

Kvalifikačné predpoklady:

* VŠ II. stupňa, študijný odbor psychológia (jednoodborové štúdium)
* prax je výhodou
* výhodou je ovládanie iného ako úradného jazyka, ktorý sa bude definovať podľa regiónu (maďarský, rómsky, rusínsky a pod.).

Hlavné úlohy pre pozíciu **Liečebný pedagóg – pobytová forma**

Odborná činnosť so zameraním na prácu s dieťaťom a jeho rodinou počas realizácie opatrení v centre na základe plánu sociálnej práce s dieťaťom a jeho rodinou, ktorý je vypracovaný v spolupráci s úradom práce sociálnych vecí a rodiny.

Kvalifikačné predpoklady:

* VŠ II. stupňa podľa zákona č. 138/2019 Z. z. o pedagogických zamestnancoch a o zmene a doplnení niektorých zákonov
* prax je výhodou
* výhodou je ovládanie iného ako úradného jazyka, ktorý sa bude definovať podľa regiónu (maďarský, rómsky, rusínsky a pod.).

Hlavné úlohy pre pozíciu **Špeciálny pedagóg – pobytová forma**

Odborná činnosť so zameraním na prácu s dieťaťom a jeho rodinou počas realizácie opatrení v centre na základe plánu sociálnej práce s dieťaťom a jeho rodinou, ktorý je vypracovaný v spolupráci s úradom práce sociálnych vecí a rodiny.

Kvalifikačné predpoklady:

* VŠ II. stupňa podľa zákona č. 138/2019 Z. z. o pedagogických zamestnancoch a o zmene a doplnení niektorých zákonov
* prax je výhodou
* výhodou je ovládanie iného ako úradného jazyka, ktorý sa bude definovať podľa regiónu (maďarský, rómsky, rusínsky a pod.).

Hlavné úlohy pre pozíciu **Sociálny pedagóg – pobytová forma**

Odborná činnosť so zameraním na prácu s dieťaťom a jeho rodinou počas realizácie opatrení v centre na základe plánu sociálnej práce s dieťaťom a jeho rodinou, ktorý je vypracovaný v spolupráci s úradom práce sociálnych vecí a rodiny.

Kvalifikačné predpoklady:

* VŠ II. stupňa podľa zákona č. 138/2019 Z. z. o pedagogických zamestnancoch a o zmene a doplnení niektorých zákonov
* prax je výhodou
* výhodou je ovládanie iného ako úradného jazyka, ktorý sa bude definovať podľa regiónu (maďarský, rómsky, rusínsky a pod.).

**2.2. Rozvoj výkonu metódy prípadovej konferencie**

Cieľom podakcie 2.2 je rozvoj využívania metódy prípadovej konferencie do bežného výkonu CDR. CDR má vhodnú pozíciu na realizáciu takejto metódy, nakoľko rodičia nie vždy vnímajú zamestnancov orgánov SPOD a SK ako pomáhajúci subjekt. Od rozšírenia využívania týchto odborných metód práce do praxe CDR, očakávame výrazné zlepšenie samotnej sociálnej diagnostiky, zlepšenie motivácie rodín k riešeniu problémov.

Z dôvodu zabezpečenia dostupnosti a profesionálneho poskytovania pomoci deťom a ich rodinám; ako aj potreby rozvoja využívania metódy prípadovej konferencie bude prostredníctvom 50 zamestnancov/zamestnankýň podporený výkon uvedených metód.

Spolupracujúci subjekt (CDR) sa môže do realizácie podakcie 2.2 NP RVOSPO zapojiť prostredníctvom vytvorenia týchto pracovných pozícií:

* Zamestnanec CDR odborný tím

Hlavné úlohy pre pozíciu **Zamestnanec CDR odborný tím**

Vykonávanie odbornej metódy rodinnej konferencie, prípadovej konferencie alebo inej odbornej metódy na zhodnotenie situácie dieťaťa a jeho rodiny, posúdenie možnosti rodiny, príbuzných a iných blízkych osôb riešiť situáciu dieťaťa a jeho rodiny s cieľom vypracovania konkrétneho adresného merateľného plánu riešenia situácie dieťaťa a jeho rodiny, s aktívnym partnerským zapojením širokej rodiny, komunity a všetkých formálnych i neformálnych zdrojov podpory rodine pri riešení situácie dieťaťa a jeho rodiny.

Kvalifikačné predpoklady:

* minimálne vysokoškolské vzdelanie prvého stupňa v študijnom odbore sociálna práca, právo, psychológia, politické vedy v študijnom programe zameranom na verejnú politiku a verejnú správu alebo učiteľstvo a pedagogické vedy a ďalšie kvalifikačné predpoklady ustanovené v § 93 zákona ods. 1 zákona č. 305/2005 Z. z. o sociálnoprávnej ochrane detí a sociálnej kuratele a o zmene a doplnení niektorých zákonov v znení neskorších predpisov (kvalifikačný predpoklad vysokoškolské vzdelanie v študijnom odbore sociálna práca je splnený aj splnením podmienok podľa § 45 zákona č. 219/2014 Z. z. o sociálnej práci a o podmienkach na výkon niektorých odborných činností v oblasti sociálnych vecí a rodiny a o zmene a doplnení niektorých zákonov)
* prax je výhodou
* výhodou je ovládanie aj iného ako úradného jazyka, ktorý sa bude definovať podľa regiónu (maďarský, rómsky, rusínsky a pod.).
1. **Oprávnené spolupracujúce subjekty žiadajúce o zapojenie sa do národného projektu ako spolupracujúci subjekt**

V rámci tohto oznámenia sa do **Akcie 2 NP RVOSPO** môžu zapojiť ako spolupracujúci subjekt CDR, ktoré splnia nasledovné podmienky:

**Formálne kritériá pre výber spolupracujúcich subjektov v národnom projekte RVOSPO:**

|  |  |
| --- | --- |
| Formálne kritériá pre posudzovanie výberu spolupracujúcich subjektov v národnom projekte „Rozvoj výkonu opatrení sociálnoprávnej ochrany detí“ | Hodnotenie kritéria |
| 1. | Podpísaná a doručená Žiadosť o zapojenie do NP RVOSPO  | áno - nie |
|  |  |  |

**Odborné a technické kritériá pre výber spolupracujúcich subjektov v národnom projekte NP RVOSPO:**

|  |
| --- |
| Odborné a technické kritériá pre posudzovanie výberu spolupracujúcich subjektov v národnom projekte „Rozvoj výkonu opatrení sociálnoprávnej ochrany detí“ |
| P. č. | Spolupracujúci subjekt  | Oblasť | Názov kritéria | Hodnotenie kritéria |
| 1. | **CDR v zriaďovateľskej pôsobnosti Ústredia PSVR** vykonávajúce opatrenia SPOD a SK **ambulantnou formou alebo terénnou formou** podľa zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov alebo:**CDR, ktoré vykonávajú opatrenia SPOD a SK na základe udelenej akreditácie** podľa Zákona č. 305/2005 Z. z. vykonávajúce opatrenia SPOD a SK **ambulantnou formou alebo terénnou formou** podľa zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov **a** zároveň **predložili ponuku v zmysle § 89 ods. 5 písm. d) ,** zahrnutú v pláne podľa § 89 ods. 3 písm. c) tretieho bodu a spôsobe zabezpečenia vykonávania opatrení podľa § 89 ods. 3 písm. d) druhého bodu  | Vykonávanie opatrení terénnou a/alebo ambulantnou formou – podakcia 2.1 | Vykonávanie opatrení sociálnoprávnej ochrany detí a sociálnej kurately terénnou a/alebo ambulantnou formou  | áno - nie |
| 2. | **CDR v zriaďovateľskej pôsobnosti Ústredia PSVR** vykonávajúce opatrenia SPOD a SK **pobytovou formou** podľa zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov alebo:**CDR, ktoré vykonávajú opatrenia SPOD a SK na základe udelenej akreditácie** podľa Zákona č. 305/2005 Z. z. vykonávajúce opatrenia SPOD a SK **pobytovou formou** podľa zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov **a** zároveň **predložili ponuku v zmysle § 89 ods. 5 ,** zahrnutú v pláne podľa § 89 ods. 3 písm. c) prvého a druhého bodu a spôsobe zabezpečenia vykonávania opatrení podľa § 89 ods. 3 písm. d) prvého bodu | Vykonávanie odborných činností so zameraním na prácu s dieťaťom a jeho rodinou počas výkonu opatrení SPOD a SK v CDR pobytovou formou – podakcia 2.1 | Vykonávanie odborných činností so zameraním na prácu s dieťaťom a jeho rodinou počas výkonu opatrení SPOD a SK v CDR pobytovou formou | áno - nie |
| 3. | **CDR v zriaďovateľskej pôsobnosti Ústredia PSVR** vykonávajúce opatrenia SPOD a SK **ambulantnou formou alebo terénnou formou** podľa zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov alebo:**CDR, ktoré vykonávajú opatrenia SPOD a SK na základe udelenej akreditácie** podľa Zákona č. 305/2005 Z. z. vykonávajúce opatrenia SPOD a SK **ambulantnou formou alebo terénnou formou** podľa zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov **a** zároveň **predložili ponuku v zmysle § 89 ods. 5 písm. d) ,** zahrnutú v pláne podľa § 89 ods. 3 písm. c) tretieho bodu a spôsobe zabezpečenia vykonávania opatrení podľa § 89 ods. 3 písm. d) druhého bodu | Rozvoj výkonu odbornej metódy rodinnej konferencie, prípadovej konferencie alebo inej odbornej metódy ma zhodnotenie situácie dieťaťa jeho rodiny – podakcia 2.2 | Rozvoj výkonu odbornej metódy rodinnej konferencie, prípadovej konferencie alebo inej odbornej metódy na zhodnotenie situácie dieťaťa a jeho rodiny  | áno - nie |

1. **Spôsob predkladania žiadostí o zapojenie sa do NP RVOSPO**

**Spolupracujúci subjekt** sa môže zapojiť do NP RVOSPO vyplnením a zaslaním formulára „Žiadosť o zapojenie sa do NP RVOSPO“ (ďalej aj „žiadosť“), ktorý je vo formáte Word Prílohou č. 1 tohto Oznámenia, a to nasledovným spôsobom:

* **Spolupracujúci subjekt** vyplní formulár v slovenskom jazyku na počítači, v prípade technických problémov vyplní formulár čitateľným písmom tak, aby bolo možné objektívne posúdiť obsah žiadosti.

Údaje musia byť uvedené úplne, pravdivo, jednoznačne a zrozumiteľne a uvedené údaje musia byť platné ku dňu podania žiadosti.

* Žiadosť podpísanú a **načas odoslanú** štatutárnym zástupcom[[1]](#footnote-1) a opečiatkovanú v prípade,
že spolupracujúci subjekt má povinnosť používať pečiatku, **odošle Ústrediu nasledovnými možnými spôsobmi**:
1. scan podpísanej žiadosti spolu s povinnou prílohou odošle e-mailom do elektronickej schránky **esf@upsvr.gov.sk**a ako predmet e-mailu uvedie „Žiadosť o zapojenie sa do Národného projektu ,,RVOSPO“.

alebo

1. fyzicky doručí podpísanú žiadosť v papierovej forme spolu s povinnou prílohou poštou na korešpondenčnú adresu*, PaedDr. Katarína Lakatoš, Odbor národných projektov sociálnych vecí a rodiny, Ústredie práce, sociálnych vecí a rodiny, Špitálska 8, 812 67 Bratislava* alebo osobne, resp. inou prepravou (napr. prostredníctvom kuriéra) do podateľne Ústredia, ktorá sídli na adrese *Župné nám. 5-6, 811 03 Bratislava*, a to v pracovných dňoch v čase od 10:00 do 14:00 hod. V oboch prípadoch spolupracujúci subjekt na obálku uvedie: „Žiadosť o zapojenie sa do Národného projektu RVOSPO“. Následne na e-mail katarina.lakatos@upsvr.gov.sk potvrdí zaslanie fyzicky podpísanej žiadosti a uvedie štruktúru a počet požadovaných pracovných pozícií.

Spolupracujúci subjektje povinný predložiť žiadosť **riadne, včas a vo forme určenej Ústredím**.

V prípade, ak spolupracujúci subjekt (CDR) nepredloží žiadosť riadne alebo včas alebo v určenej forme, Ústredie nebude takúto žiadosť posudzovať, s výnimkou prípadu, keď nie sú doručené povinné prílohy žiadosti.Podpísaním žiadosti spolupracujúci subjekt potvrdzuje správnosť údajov v nej uvedených a akceptuje podmienky Oznámenia o možnosti predkladania žiadostí.

* 1. **Termín predkladania žiadostí**

Spolupracujúci subjektmôže predložiť žiadosť v termíne od 13.12.2023 (vrátane) do 15.12.2023 (vrátane). Žiadosti doručené v inom termíne, ako je uvedené, nebudú zaradené do procesu hodnotenia žiadostí.

Pre splnenie podmienky podať žiadosť včas a v stanovenom termíne je v prípade odosielania žiadosti elektronicky rozhodujúci dátum odoslania e-mailu. V prípade podania žiadosti v papierovej forme je rozhodujúci dátum osobného podania v podateľni Ústredia alebo dátum odovzdania na poštovú, resp. inú prepravu (napr. prostredníctvom kuriéra). Tento dátum je určujúci pre posúdenie splnenia podmienky doručenia včas podľa lehoty určenej týmto Oznámením.

* 1. **Hodnotenie predložených žiadostí o zapojenie sa do NP RVOSPO**

Posúdenie splnenia formálnych, odborných a technických kritérií pre výber spolupracujúcich subjektov v národnom projekte NP RVOSPO vykoná Ústredie**.**

**Posúdenie splnenia formálnych kritérií**

Formálne kritériá sa považujú za splnené:

podpísaním a doručením žiadosti, ktorej súčasťou je aj Čestné vyhlásenie a predložením povinnej prílohy (viď Príloha č. 1)

**Posúdenie splnenia odborných a technických kritérií**

Odborné a technické kritériá sa považujú za splnené:

Pre zapojenie sa do NP podľa kritéria č. 1 sa považuje za splnené:,

* ak spolupracujúci subjekt spĺňa kritéria pre vykonávanie opatrení SPOD a SK ambulantnou alebo terénnou formou

Pre zapojenie sa do NP podľa kritéria č. 2 sa považuje za splnené:

* ak spolupracujúci subjekt spĺňa kritéria pre vykonávanie opatrení SPOD a SK pobytovou formou

Pre zapojenie sa do NP podľa kritéria č. 3 sa považuje za splnené:

* ak spolupracujúci subjekt spĺňa kritéria pre vykonávanie opatrení SPOD a SK ambulantnou alebo terénnou formou

V prípade, že žiadosť nie je úplná, bude spolupracujúci subjekt vyzvaný na doplnenie žiadosti v lehote do 3 pracovných dní od odoslania výzvy na doplnenie žiadosti prostredníctvom elektronickej pošty, ktorú spolupracujúci subjekt uviedol v žiadosti. Ak tak neurobí do stanovenej lehoty, nebude žiadosť považovaná za úplnú a bude z ďalšieho procesu vyradená.

Rozdelenie pracovných pozícii v rámci NP RVOSPO bude určené na základe počtu doručených žiadostí a súčasne splnením výberových kritérií. V prípade väčšieho počtu doručených žiadostí je limitujúcim faktorom maximálny počet pracovných pozícií uvedených v časti 2.1 a 2.2 tohto Oznámenia a rozpočet projektu. Rozdelenie pracovných pozícií v rámci NP RVOSPO bude posudzovať komisia. Komisia predloží návrh rozdelenia pracovných pozícií štatutárnemu orgánu, ktorý bude následne po schválení štatutárnym orgánom zaslaný spolupracujúcim subjektom. Následne s úspešnými spolupracujúcimi subjektami Ústredie uzatvorí Zmluvu o spolupráci.

* 1. **Poskytovanie informácií k oznámeniu**

V prípade akýchkoľvek  otázok, súvisiacich so zapojením sa do NP RVOSPO, resp. s podmienkami zapojenia sa do tohto projektu  je možné využiť nasledovné kontakty:

e-mail: esf@upsvr.gov.sk.

Korešpondenčná adresa:

PaedDr. Katarína Lakatoš

Ústredie práce, sociálnych vecí a rodiny

Odbor národných projektov sociálnych vecí a rodiny

Špitálska 8, 812 67 Bratislava

[www.upsvr.gov.sk](http://www.upsvr.gov.sk)

Adresa Podateľne Ústredia:

Župné nám. 5 - 6

811 03 Bratislava

1. **Prílohy:**

Príloha č. 1: Formulár - Žiadosť o zapojenie do NP RVOSPO

1. V prípade podpísania žiadosti poverenou osobou je potrebné spolu s písomnou formou žiadosti predložiť dokument, ktorým štatutárny zástupca spolupracujúceho subjektu oprávňuje danú osobu na podpis žiadosti. [↑](#footnote-ref-1)